tomron87/hebrew-wikipedia-sentences-corpus huggingface dataset:
בשנת 2015 אף התנסתה לראשונה בתחום הבימוי.
את ההופעה הקולנועית הראשונה שלה ערכה באסט ב-1986, בסרט "תעלול קטלני", שם הופיעה בתפקיד קטן.
באסט השתתפה בדרמת הפשע "החבר'ה מהשכונה", בה גילמה את ריבה דבראוקס, אמו של גיבור הסרט טר סטייל (קובה גודינג ג'וניור).
בשנת 1992 שיחקה בתפקיד ראשי בדרמה ההיסטורית של ספייק לי "מלקולם אקס"; בסרט הופיעה באסט בתור בטי שאבז, אשתו של המנהיג האפרו אמריקני מלקולם אקס (דנזל וושינגטון).
בנוסף גילמה באסט את קתרין ג'קסון, אימם של "חמישיית הג'קסונים", בסדרה "הג'קסונים: חלום אמריקאי".
בשנת 1993 גילמה באסט את דמותה של זמרת הפופ טינה טרנר בדרמה המוזיקלית "מה זה בכלל קשור לאהבה", הסרט מתאר פגישתה הראשונה עם המוזיקאי וכותב השירים אייק טרנר (לורנס פישבורן) ואת קריירת הסולו המצליחה שלה בתחילת שנות השמונים.
על משחקה בסרט קיבלה באסט את פרס גלובוס הזהב ובכך הפכה לשחקנית האפרו-אמריקאית הראשונה שזוכה בפרס בקטגוריית השחקנית הטובה ביותר בסרט מוזיקלי-קומי.
ב-1995 שיחקה באסט במותחן הבדיוני של קתרין ביגלו "ימים משונים", בו הופיעה בדמותה של לורנט מייסון, שומרת ראשו של לני נרו (רייף פיינס), שוטר לשעבר המתעסק במכירת דיסקטים של מידע המכילים תחושות ורגשות של אנשים שונים.
כמו כן שיחקה באסט בסרטו של פורסט ויטאקר "כמו אוויר לנשימה", ובקומדיית האימה "ערפד בברוקלין".
ב-1997 השתתפה באסט בדרמה הבדיונית של רוברט זמקיס "קונטקט" המבוססת על רומן המדע-בדיוני של קרל סייגן, וגילמה את דמותה הספרותית של רייצ'ל קונסטנטין, פוליטיקאית המייצגת את נשיא ארצות הברית ביל קלינטון.
ב-1999 שיחקה באסט בדרמה המוזיקלית של ווס קרייבן, "לנגן מהלב".
בשנת 2000 הייתה באסט שותפה להפקה המדע בדיונית לה היה שותף פרנסיס פורד קופולה, "סופרנובה"; בסרט גילמה את ד"ר אברס, אחת מששת אנשי צוות של ספינת ה"נייטינגייל 229", ספינת חלל רפואית היוצאת למבצע חיפוש והצלה בתחילת המאה ה-22.
ב-2001 שיחקה באסט במותחן "הפריצה", בו הופיעה בתור דיאן, חברתו של הדמות המרכזית בסרט ניק וולש, גנב בינלאומי מצליח וקפדן.
בשנת 2008 שיחקה בתפקיד ברנדה בראון בקומדיה "לפגוש את הבראונים" לצד טיילר פרי שגם ביים.
בשנת 2009 שיחקה באסט בדרמה הביוגרפית "נוטוריוס" בו גילמה את וולטה ואלאס, אמו של הראפר הנודע הנוטוריוס בי.
בשנת 2011 שיחקה בקומדיה "לקפוץ מעל המטאטא".
בשנת 2013 שיחקה בסרט הפעולה "המטרה: הבית הלבן", בתפקיד של לין ג'ייקובס, ראש השירות החשאי של ארצות הברית.
שיחקה גם בדרמת הטלוויזיה הביוגרפית "בטי וקורטה" ברשת Lifetime, בתפקיד פעילת זכויות האדם קורטה סקוט קינג, ואשתו של זוכה פרס נובל לשלום, מרטין לותר קינג.
בשנת 2016 שבה לגלם את דמותה של לין ג'ייקובס בסרט הפעולה "המטרה: לונדון" בהפקתו של ג'רארד באטלר.
בשנת 2018 גילמה את ראמונדה, המלכה האם של ווקאנדה בסרט גיבורי-על מבית מארוול קומיקס "הפנתר השחור" שבוים על ידי ראיין קוגלר, והפך במהרה לשובר קופות, שנכון לאוקטובר 2021 נכלל במקום ה-12 ברשימת הסרטים המכניסים ביותר בכל הזמנים.
באותה שנה שיחקה במותחן הריגול "משימה בלתי אפשרית: התרסקות", השישי בסדרת משימה בלתי אפשרית.
בשנת 2019 שיחקה בהופעת קמע את ראמונדה בסרט "הנוקמים: סוף המשחק" ה-22 במספר בסדרת היקום הקולנועי של מארוול שביימו האחים רוסו.
נכון ל-2021 הסרט עומד במקום ה-2 ברשימת הסרטים המכניסים ביותר בכל הזמנים.
בהמשך אותה שנה כיכבה בקומדיה של נטפליקס "מסע של אמא".
המבוסס על הספר "מה שעושה אותך שמח" מאת הנובליסט הבריטי ויליאם סוטקליף.
בשנות ה-80 ושנות ה-90 שיחקה בתפקידי אורח בסדרות הטלוויזיה "משפחת קוסבי", "תקוותו של ריאן", "סיור של חובה" ו-"הברק".
ב השתתפה בסדרות הטלוויזיה "זהות בדויה" ו-"ER" שם גילמה את ד"ר קייט בנפילד במשך שתי עונות.
בנוסף, דיבבה מספר דמויות בסדרות האנימציה "משפחת סימפסון" ו-"בוג'ק הורסמן".
בשנת 2002 שיחקה בתפקיד הראשי בסרט הטלוויזיה "הסיפור של רוזה פארקס".
וזכתה על תפקיד זה בפרס NAACP Image לשחקנית הטובה ביותר בסרט טלוויזיה .
בשנת 2013 פורסם כי באסט הצטרפה לקאסט העונה השלישית של סדרת האימה האנתולוגית של רשת FX Networks "אימה אמריקאית" של יוצרי הטלוויזיה ראיין מרפי ובראד פלצ'וק.
בעונה השלישית "אימה אמריקאית: הכישוף" בתפקיד דמותה ההיסטורית של כוהנת הוודו מארי לאבו.
בעונה הרביעית "אימה אמריקאית: פריק שואו" (2014) בתפקיד דזירה דופרי, פרפומרית במופע ה"פריק שואו", אישה בעלת שלושה שדיים הנשואה ל"איש הברזל" (מייקל צ'יקליס).
בעונה החמישית "אימה אמריקאית: המלון" (2015) בתפקיד שחקנית הקולנוע רמונה רויאל, המאהבת לשעבר של הרוזנת אליזבת ג'ונסון (ליידי גאגא).
בעונה השישית "אימה אמריקאית: רואנוק" (2016) בתפקיד מונט תימוסה, שחקנית קולנוע אלכוהוליסטית.
ב-2018 שיחקה בתפקיד אורח בעונה השמינית של הסדרה "אימה אמריקאית: אפוקליפסה".
בשנת 2016 שיחקה בסדרת הדרמה התקופתית הבריטית "קרוב לאויב" (Close to the Enemy) של רשת BBC Two, אשר עלילתה מגוללת את תקופת מלחמת העולם הראשונה.
בסדרה גילמה באסט את אווה, לצידם של השחקנים ג'ים סטרג'ס, אלפרד מולינה ואלפי אלן.
בשנת 2017 התארחה בסדרות הטלוויזיה הקומיות "הבריחה מג'ורג'יה" של רשת WGN America, ו-"מומחה לכלום" בנטפליקס.
החל משנת 2018 מככבת באסט בסדרת הטלוויזיה המשטרתית של רשת FOX "מוקד 911" מבית היוצר של ראיין מרפי ובראד פלצ'וק.
היא מגלמת את אתנה קרטר גרנט, מפקדת יחידת הסיור במשטרת לוס אנג'לס.
בנוסף למשחקה בסדרה, באסט היא גם המפיקה של הסדרה.
בספטמבר 2021 עלתה העונה החמישית בכיכובה.
בשנת 2015 התנסתה באסט לראשונה בתחום הבימוי כשביימה את סרט הטלוויזיה "ויטני" על-פי סיפור חייה של הזמרת המנוחה ויטני יוסטון, אותה גילמה השחקנית יאיא דה קוסטה.
בשנה זו ביימה פרק מתוך הסדרה הדוקומנטרית "Breakthrough" בנשיונל ג'יאוגרפיק.
בשנת 2016 ביימה את הפרק השישי בעונה השישית של הסדרה "אימה אמריקאית: רואנוק", ואת הפרק התשיעי בעונה השביעית "אימה אמריקאית: הכת", כאשר בראשונה היא גם שיחקה.
באסט התחתנה בשנת 1997 עם שחקן הקולנוע קורטני בי ואנס, אותו פגשה בעת לימודיה באוניברסיטת ייל.
לזוג שני ילדים אשר נולדו ב-2006.
אנג'לה בריג'יד לאנסברי הייתה שחקנית קולנוע, טלוויזיה ותיאטרון וזמרת בריטית-אמריקאית עם קריירה שנמשכה כשבעה עשורים; חברת מסדר האימפריה הבריטית.
לאנסברי נולדה בלונדון לאם שחקנית תיאטרון ולאב סוחר עץ ופוליטיקאי אמיד, חבר במפלגה הקומוניסטית של בריטניה.
היו לה אחות גדולה מנישואיה הראשונים של אמה ושני אחים תאומים קטנים.
סיימה בהצטיינות שנת לימודים במשחק באקדמיה המלכותית בלונדון.
בתחילת מלחמת העולם השנייה עברה עם משפחתה לארצות הברית ולמדה בבית ספר למשחק בניו יורק.
החלה את קריירת המשחק שלה עם חברת MGM.
הסרט הראשון שבו השתתפה היה "אורות הגז" שיצא ב-1944 ובזכותו הייתה מועמדת לפרס אוסקר לשחקנית המשנה הטובה ביותר.
בשנת 1978 שיחקה בסרט "מוות על הנילוס".
כמו כן דיבבה את גברת תֵּיוֹן ושרה את שיר הנושא בסרט "היפה והחיה" של חברת וולט דיסני.
בשנות ה-50 של המאה ה-20 היא הרחיבה את תחומי עיסוקה לתיאטרון ולטלוויזיה.
היא הצליחה מאוד במחזות כגון "Gypsy", "Mame", "Blithe Spirit" ו"הספר השטן מרחוב פליט".
בשנת 2005 גילמה את הדודה אדלייד בסרט הפנטזיה "נני מקפי - קסם של אומנת" על פי תסריט של השחקנית אמה תומפסון.
בשנת 2011 שיחקה בסרט הקומי "מר פופר והפינגווינים" בכיכובו של ג'ים קארי.
בשנת 2017 שיחקה במיני-סדרה הבריטית "נשים קטנות".
בשנת 2018 שיחקה ושרה בסרט הדרמה-קומי-מוזיקלי "מרי פופינס חוזרת" בתפקיד מוכרת הבלונים.
תפקידה האחרון בקולנוע, בו היא מגלמת את עצמה בסרט "רצח כתוב היטב: תעלומה יוונית" אשר עלה בדצמבר 2022 בנטפליקס.
לאנסברי דיבבה את גברת פוטס בגרסת האנימציה המקורית לסרט "היפה והחיה", וב-2017 הייתה המספרת.
לאנסברי נפטרה בשנתה ב-11 באוקטובר 2022 בביתה שבלוס אנג'לס, קליפורניה, חמישה ימים לפני יום הולדתה ה-97.
נישואיה הראשונים היו לשחקן ריצ'רד קרומוול ונמשכו בין השנים 1945 ל-1946. ב-1949 נישאה לנסברי לשחקן והמפיק פיטר שו, והם נשארו נשואים עד שמת ב-2003. נולדו להם שני ילדים משותפים, אנתוני פיטר (נולד ב-1952) ודירדר אן (נולדה ב-1953).
בנוסף לנסברי הפכה לאמו החורגת של בנו של שו דייוויד מנישואיו הראשונים.
במשך הקריירה הארוכה שלה זכתה לאנסברי בפרסים רבים; חמישה פרסי טוני מתוך שבע מועמדויות, שישה פרסי גלובוס הזהב מתוך חמש עשרה מועמדויות, פרס אוסקר לשם כבוד, פרס באפט"א על מפעל חיים, פרס גילדת שחקני המסך על מפעל חיים, ופרס אוליבייה לשחקנית המשנה הטובה ביותר.
בנוסף, הייתה מועמדת לפרס גראמי, מועמדת שלוש פעמים לפרס האוסקר לשחקנית המשנה הטובה ביותר ושמונה עשרה פעמים מועמדת לפרס אמי.
ב-2013 הוענק לה אוסקר של כבוד עבור "היותה אייקון תרבותי האחראי ליצירת כמה מהדמויות הזכורות ביותר בעולם הקולנוע.
כמו גם על היותה השראה לדורות של שחקנים".
אורות הגז (1944) - ננסי אוליבר / מועמדות לפרס אוסקר לשחקנית המשנה הטובה ביותר
נשיונל ולווט (1944) - אדווינה בראון
תמונתו של דוריאן גריי (1945) - סיביל ויין / מועמדות לפרס אוסקר לשחקנית המשנה הטובה ביותר וזוכת פרס גלובוס הזהב לשחקנית המשנה הטובה ביותר
הפרחח הקדוש (1946) - דאסטי מילארד
עוד תעלה תזרח השמש (1946) - לונדון
הרומנים הפרטיים של בל אמי (1947) - קלוטילד דה מרייאל
אם החורף יגיע (1947) - מייבל סאבר
מצב האומה (1948) - קיי ת'ורונדייק
שלושת המוסקטרים (1948) - אן מאוסטריה
מלאך השדרה העשירית (1948) - סוזן בראטן
הדנובה האדומה (1949) - אודרי קוויל
גברת אדיבה (1951) - גברת אדוארדס
נשארים כדי להיראות (1953) - ולסקה צ'אובל
חיים על כף המאזניים (1954) - דוריס הילמן
המסכה הסגולה (1955) - מאדאם ולנטינה
רחוב ללא חוק (1955) - טלי דיקינסון
ליצן החצר (1956) - הנסיכה גוונדולן
בבקשה תרצח אותי (1956) - מיירה לידס
הקיץ הארוך והלוהט (1958) - מיני ליטל ג'ון
האופל שבמעלה המדרגות (1960) - מאביס פרויט
ניחוח של סקנדל (1960) - קאונטס לינה
במקצבי הוואי (1961) - שרה לי גאטס
ארבעת פרשי האפוקליפסה (1962) - מרגריטה לוריאר
החיים בשפל (1962) - אנאבל ווילראט
השליח ממנצ'וריה (1962) - גברת איזלין
בקור רוח של היום (1963) - סיביל לוגן
עולמו של הנרי אוריינט (1964) - איזבל בויד
הסיפור הגדול ביותר שסופר אי פעם (1965) - קלאודיה פרוקולה
מול פלנדרס (1965) - ליידי בליסטון
משהו לכולם (1970) - הארט וון אורנסטיין
המיטה המעופפת (1971) - מיס איגלנטין פרייס
מוות על הנילוס (1978) - סלמה אוט'רבורן
גברת הנעלמת (1979) - גברת פרוי
החד קרן האחרון (1982, דיבוב) - מומי הון
סוויני טוד: הספר השטן מרחוב פליט (1982, סרט טלוויזיה) - נליה לובאט
סוף סוף מאושרת (1982, סרט טלוויזיה) - גרטרוד ונדרבילט ויטני
מתנת האהבה: סיפור חג המולד (1983, סרט טלוויזיה) - אמנדה פנוויק
אוספי הצדפות (1989, סרט טלוויזיה) - פנלופה קלינג
היפה והחיה (1991, דיבוב) - גברת פוטס
גברת סנטה קלאוס (1996, סרט טלוויזיה) - גברת סנטה קלאוס
היפה והחיה 2: חורף קסום (1997, דיבוב) - גברת פוטס
אנסטסיה (1997, דיבוב) - מריה פיודורובנה, קיסרית רוסיה
ספינת האורות השחורה (2004, סרט טלוויזיה) - דורה
נני מקפי - קסם של אומנת (2005) - דודה אדלייד
מר פופר והפינגווינים (2011) - גברת שרלוט וואן גאנדי
הגרינץ' (2018, דיבוב) - ראש העיר של מי-וויל
מרי פופינס חוזרת (2018) - מוכרת הבלונים
אנג'לה גאורגיו (ברומנית: Angela Gheorghiu; נולדה ב-7 בספטמבר 1965) היא זמרת סופרן אופראית רומניה.
מאז הופעת הבכורה המקצועית שלה בשנת 1990, שרה תפקידי סופרן ראשיים במטרופוליטן אופרה בניו יורק, בבית האופרה המלכותית, קובנט גארדן בלונדון, באופרה של וינה, בלה סקאלה מילאנו ובעוד בתי אופרה רבים באירופה ובארצות הברית.
כמו כן הרבתה להקליט, בעיקר בחברות EMI קלאסיקס ודקה.
נשואה לזמר המפורסם רוברטו אלאניה.
נולדה בשם אנג'לה בורלאקו באדז'וד שברומניה.
מגיל צעיר שרה קטעי אופרות עם אחותה אלנה דן.
בגיל 14 החלה ללמוד שירה בבית הספר למוזיקה של האוניברסיטה הלאומית בבוקרשט, בעיקר אצל מיה בארבו.
היא סיימה את לימודיה בשנת 1990, והודות להפלת משטרו של ניקולאה צ'אושסקו שנה קודם לכן, יכלה להתחיל מיד בקריירה בינלאומית.
הופעתה המקצועית הראשונה הייתה באופרה הרומנית הלאומית בקלוז'-נאפוקה, בתפקיד מימי בלה בוהם של פוצ'יני.
באותה שנה גם זכתה בתחרות בלוודיר הבינלאומית.
הופעת הבכורה הבינלאומית של גאורגיו הייתה ב-1992 בקובנט גארדן, כצרלינה בדון ג'ובאני של מוצרט.
בווינה הופיעה לראשונה בתפקיד אדינה ב"שיקוי האהבה" של דוניצטי ובמטרופוליטן כמימי ב"לה בוהם".
בשנת 1994 בחן אותה המנצח גאורג שולטי להפקה חדשה של לה טרוויאטה מאת ורדי בקובנט גארדן.
הייתה זו הופעתה הראשונה בתפקיד ויולטה שפתחה לפניה את הדרך לקריירה בינלאומית מצליחה.
גאורגיו ממקדת את הרפרטואר שלה בכמה תפקידים שונים: ויולטה, מימי, מגדה, אדינה וג'ולייט.
ב-2003 שרה לראשונה בתפקיד נדה בליצנים של לאונקוואלו ובתפקיד מרגריט ב"פאוסט" של גונו.
הודות לטווח הרחב של קולה ולגונו הכהה, יכולה גאורגיו לשיר גם תפקידי ספינטו.
היא הקליטה את טוסקה (הופעה שהייתה גם לסרט בבימויו של בנואה ז'אקו הצרפתי) ולאונורה בטרובאדור של ורדי ל-EMI ושרה לראשונה את טוסקה בהפקה בקובנט גארדן ב-2006.
אנג'לה גאורגיו השתתפה בקונצרטים רבים, אם ביחידות ואם בצוותא יחד עם זמרים אחרים.
בין הופעותיה החשובות ביותר ניתן למנות את הפתיחה המחודשת של בית האופרה המלכותית, קובנט גארדן ב-1999 ותאטרו מאליבראן בוונציה ב-2001.
אנג'ל ריימונד ואגנשטיין (בבולגרית: Анжел Раймонд Вагенщайн; 17 באוקטובר 1922 – 29 ביוני 2023) היה במאי קולנוע, תסריטאי וסופר יהודי-בולגרי.
אנג'ל ואגנשטיין נולד בפלובדיב שבממלכת בולגריה.
הוריו היו מקורבים לחוגי המפלגה הקומוניסטית של בולגריה וגלו לצרפת מסיבות פוליטיות.
ב-1938, שבה המשפחה לבולגריה וואגנשטיין הצטרף לתנועת הנוער של המפלגה הקומוניסטית.
במהלך מלחמת העולם השנייה הצטרף ואגנשטיין לכוחות הפרטיזנים וב-1944, לאחר שהשתתף במספר פעולות חבלה, נלכד על ידי המשטרה הבולגרית, נשפט ונדון למוות.
הפיכת חזית המולדת הבולגרית מנעה את ביצועו של גזר הדין והוא שוחרר מכלאו.
ב-1950 סיים לימודי קולנוע במוסקבה ומאז כתב וביים 50 סרטים ובכללם סרטי קולנוע, סרטים תיעודיים וסרטים מונפשים.
ב-1959 כתב את התסריט לסרט "כוכבים" שבויים על ידי הבמאי המזרח גרמני קונרד וולף.
באותה השנה, זכה הסרט בפרס השופטים בפסטיבל הקולנוע בקאן.
ב-1980 כיהן ואגנשטיין בחבר השופטים של פסטיבל הסרטים הבינלאומי בברלין.
החל מראשית שנות ה-90 כתב ואגנשטיין מספר רומנים היסטוריים שעסקו בשואה.
ספריו תורגמו למספר שפות ובכללן עברית.
אנג'לה היא דמות בדיונית של גיבורת-על המופיעה בחוברות הקומיקס ביקום מארוול קומיקס.
במקור, הדמות הופיעה לראשונה תחת הפצתה של חברת אימג' קומיקס בחוברת Spawn #9 ממרץ 1993 ונוצרה על ידי ניל גיימן וטוד מקפרלן.
לאחר מאבק משפטי בין גיימן למקפרלן על זכויות הדמות, בו זכה גיימן, הוא הציג אותה מחדש לתוך יקום מארוול כאסגרדית ואחותו למחצה של תור בחוברת Age of Ultron #10 מיוני 2013, באיורו של ג'ו קסאדה.
במקור, אנג'לה הייתה מלאכית וציידת ראשים שנשלחה על ידי גן עדן כדי להילחם בספון.
היא ניסתה להרוג אותו בפגישתם הראשונה, אך הובסה למרות ניסיונה הרב.
מאוחר יותר הוא נחלץ לעזרתה כאשר היא הועמדה למשפט בגן עדן, והעיד על כך שהיא קיבלה רשות להרוג אותו.
הם נלכדו יחד בממד כיס, שבו גלימתו של ספון הגנה עליו מפני נשקיה של אנג'לה.
יכולתו המיסטית של ספון לעצב מחדש את המציאות גרמה להם לחזור מממד הכיס, ולמחוק את האפשרות שלה להשתמש בנשקיה נגדו.
עם חזרתם לכדור הארץ, השניים החלו במערכת יחסים רומנטית.
דמותה נהרגה בקרב נגד השד מלבולג'יה.
במהלך אירועי עידן אולטרון, מתברר שאנג'לה נמשכה לתוך יקום מארוול.
מתוך זעם ובלבול, אנג'לה הסתערה לעבר כדור הארץ, אך נתקלה בקבוצת שומרי הגלקסיה.
במהלך המיני סדרה "החטא הקדמון" מתברר כי אנג'לה היא בתו של אודין ואחותם של תור ולוקי, אשר "נהרגה" כפעוטה בעת מלחמתה של אסגרד בממלכה העשירית.
פשע נתעב זה גרם לאודין לנתק את הממלכה העשירית מיתר תשע הממלכות כעונש על מעשיה.
תור למד אודות קיומה של אחותו כאשר נחשף לסודותיו של אואטו הצופה, והתעמת עם אמו בנוגע לקיומה.
יחד עם לוקי, הוא עורך מסע לממלכה העשירית כדי ללמוד דברים נוספים על אחותו האבודה.
אנג'לה בקסטון סילק הייתה טניסאית יהודייה-בריטית.
בשיאה דורגה במקום חמישי בעולם.
הישג השיא של בקסטון היה זכייה בשני טורנירי גראנד סלאם לזוגות נשים באליפות צרפת הפתוחה (1956) ובאליפות וימבלדון (1956) וכן הגעה לשלב הגמר באליפות וימבלדון בטורניר לנשים (1956).
בקסטון נולדה בליברפול, אנגליה והחלה לשחק טניס בגיל צעיר.
בתחילת 1953 היא נסעה ללמוד טניס אצל ביל טילדן בקליפורניה.
בשנת 1954 בקסטון דורגה במקום הרביעי בבריטניה.
בהמשך, בקסטון אשר דורגה במקום התשיעי בעולם, הגיעה לרבע הגמר בטורניר וימבלדון 1955 ביחידות.
השנה המוצלחת ביותר שלה הייתה 1956. בטורניר ווימבלדון של אותה שנה, אליו הגיעה כמדורגת שישית, היא הגיעה לגמר היחידות, אם כי נהנתה גם מצירוף נסיבות מוצלח, מבחינתה.
ברבע הגמר, יריבתה בברלי פלייץ (Fleitz) האמריקנית, המדורגת שנייה, פרשה.
בחצי הגמר היא ניצחה את פאט וורד (Ward) הבריטית, טניסאית בלתי מדורגת, עד שלבסוף הפסידה בגמר לשירלי פריי האמריקנית.
לעומת זאת, בקסטון זכתה באותו טורניר בגמר טורניר זוגות הנשים.
באליפות צרפת הפתוחה היא הגיעה לחצי הגמר ביחידות וזכתה בטורניר הזוגות.
בשתי הזכיות בזוגות, שותפתה הייתה אלתיאה גיבסון.
כן זכתה באותה שנה במספר תארים מקומיים, ביחידים, בזוגות, במגרשי דשא ובמגרשי חמר.
ב-1953 זכתה בקסטון במכביה הרביעית בתואר ליחידות.
לטענתה, יהדותה פגעה ביכולתה להתקבל ולהתקדם בתחום הטניס העולמי בגיל צעיר, כי סבלה מאנטישמיות.
לאחר שסבלה מפציעה קשה ביד בסוף 1956 (tenosynovitis), נאלצה בקסטון לפרוש לאחר שנת 1957, בגיל 22.
בקסטון כתבה מספר ספרי טניס באנגלית: Tackle Tennis This Way, טניס למתחילים, וטקטיקות מנצחות של טניס וזוגות.
בקסטון הייתה אחת מששת המייסדים של מרכזי הטניס בישראל.
בקסטון נכנסה להיכל התהילה של הספורט היהודי בשנת 1981. בשנת 2014 היא נכנסה למוזיאון והיכל התהילה הלאומי היהודי של הספורט בניו יורק.
השתתפויות בטורנירי גראנד סלאם ביחידות
טורניר19521953195419551956זכיות בקריירהאליפות אוסטרליה הפתוחהל"הל"הל"הל"הל"ה0/0אליפות צרפת הפתוחהל"הל"הרבע גמרסיבוב 3חצי גמר0/3וימבלדוןסיבוב 1סיבוב 4סיבוב 4רבע גמרגמר0/5אליפות ארצות הברית הפתוחהל"הל"הל"הסיבוב 3ל"ה0/1זכיות סה"כ0/10/10/20/30/20/9
דפני אן אנג'לה פלזנס היא שחקנית אנגלייה.
פלזנס נולדה בצ'אפלטון שבשפילד בווסט ריידינג יורקשייר, בתם של השחקן דונלד פלזנס ומרים ריימונד.
היא למדה באקדמיה המלכותית לאמנות הדרמה.
היא ידועה בשל תפקידה כקתרין הווארד במיני-סדרה של ה-BBC משנת 1970 "ששת נשותיו של הנרי השמיני".
תפקידים נוספים היו לה בסרט "עלובי החיים", בעיבוד לרומנים של אנתוני טרולופ "דברי ימי בארצ'סטר", בסדרה מנספילד פארק, ב"סילס מרנר".
כמו גם השתתפה בתפקיד אורח בסדרות "רציחות במידסומר" ו"גברת מרפל".
הופעות בולטות שלה היו בסרטי אימה משנות השבעים של המאה העשרים, בהם "From Beyond the Grave", "Symptoms" ו-"The Godsend".
Terrible's House of Horrible" שיחקה בתפקיד אורח כסאטירה על הופעותיה הקודמות.
היא גילמה את דמותה של אליזבת הראשונה בפרק "The Shakespeare Code" בסדרת המדע בדיוני "דוקטור הו".
ב-1984 שיחקה בתפקיד רוח חג המולד של העבר בסרט הטלוויזיה "מזמור חג המולד".
ב-2002 הופיעה בסרטו של מרטין סקורסזה "כנופיות ניו יורק".
בין המחזות שהשתתפה בהם בשידורי רדיו היה עיבוד של ה-BBC ל"סדרת המוסד" מאת אייזק אסימוב בה גילמה את בייטה דארל.
אנג'לה ארנטס היא מנהלת אמריקאית.
כיהנה כסמנכ"לית בכירה לקמעונאות ומכירות אונליין בחברת אפל וכמנכ"לית חברת האופנה ברברי.
ב-1982 סיימה תואר ראשון בשיווק מאוניברסיטת המדינה בול באינדיאנה.
עבדה בחברת ההלבשה התחתונה "וורנאקו" (Warnaco), בשנים 1989–1996 עבדה בחברת האופנה של דונה קארן והתקדמה עד לתפקיד נשיאת החברה.
בשנים 1996–1998 עבדה ברשת חנויות האופנה "הנרי בנדל" (Henri Bendel) בניו יורק.
ב-1998 הצטרפה לחברת האופנה של ליז קלייבורן, ב-2001 מונתה לסגנית נשיא החברה האחראית לפיתוח זכיינויות מותגי החברה וב-2002 קיבלה אחריות לפיתוח כל מוצרי ושירותי החברה.
ב-2006 מונתה למנכ"לית חברת האופנה הבריטית ברברי ועברה לאנגליה.
היא פעלה לניעור מותגי החברה, מיצובה כבית אופנה יוקרתי וביטלה את שיטת הזכיינויות למותגיה בה פעלה החברה עד לבואה.
בעקבות המיתון העולמי שהחל ב-2008 וירידה של 14% בהכנסות ברבעון אחד, נאלצה ארנטס להקפיא את תוכניותיה להתפתחות החברה וליישם תוכנית הבראה שכללה הקפאת משכורות, פיטורי 10% מכוח האדם, שינוי בשיטת השילוח וקיצוץ בהוצאות ההנהלה וכלליות.
לאחר ייצוב החברה קידמה שינויים טכנולוגיים ואסטרטגיה דיגיטלית שעשתה שימוש ברשתות חברתיות לקידומה.
ניהולה הביא לצמיחה חדה בפעילות החברה, ובעקבותיה לפתיחת עשרות חנויות חדשות בעיקר בסין ובארצות הברית.
שווי השוק של החברה צמח בתקופת כהונתה מ-2 מיליארד פאונד ל-7 מיליארד פאונד.
במאי 2014 מונתה לסמנכ"לית בכירה לקמעונאות ומכירות אונליין בחברת אפל.
היא אחראית למערך חנויות אפל וכן למכירות דרך אינטרנט ולמרכזי השירות של החברה.
שכרה השנתי הסתכם בכ-83 מיליון דולר באותה שנה.
היא סיימה את כהונתה באפריל 2019.
ארנטס הייתה חברה במועצה המייעצת לראש ממשלת בריטניה.
היא זכתה לתואר הכבוד גבירה מפקדת במסדר האימפריה הבריטית על תרומתה לכלכלה הבריטית.
זכתה בתואר דוקטור לשם כבוד אוניברסיטת המדינה בול, זכתה בתואר עמיתת כבוד של מכללת שנקר ומאז 2006 נכללת ברשימת הנשים החזקות ביותר של מגזין פורבס.
ארנטס נשואה לגרג ואם לשלושה.
אנג'לה אוליב קרטר-פירס כתבה בשם אנג'לה קרטר, הייתה מחברת רומנים, סיפורים קצרים ועיתונאית.
ב-2008 דירג אותה הטיימס במקום ה-10 ברשימת "חמישים הסופרים הבריטיים הטובים ביותר מ-1945".
ב-2012 נבחר הרומן שלה, "לילות בקרקס", כיצירה הטובה ביותר שזכתה בפרס לזכרו של ג'יימס טיית.
נולדה כאנג'לה אוליב סטאלקר באיסטבורן, מזרח סאסקס, ב-1940, לסופיה אוליב והוג אלכסנדר סטאלקר.
בתקופת מלחמת העולם השנייה פונתה קרטר מלונדון המופגזת ליורקשיר כדי להתגורר עם סבתה.
כנערה מתבגרת היא סבלה מאנורקסיה.
לאחר שסיימה את לימודיה בחטיבה העליונה בסטויאהם וקפלהם, בדרום לונדון, היא הלכה בעקבות אביה והחלה לעבוד כעיתונאית בקרודון אדוורטייסמנט.
קרטר למדה ספרות אנגלית באוניברסיטת בריסטול.
היא הייתה נשואה פעמיים; נישואיה הראשונים היו ב-1960 לפול קרטר.
גירושיהם התרחשו ב-1972. ב-1969 היא השתמשה בכספי הזכייה שלה מ"פרס סומרסט מוהם" כדי לעזוב את בעלה, ועברה להתגורר בטוקיו לשנתיים.
את ניסיונה בטוקיו היא מתארת בספרה: "Nothing Sacred" כחוויה ממנה היא למדה מה המשמעות של להיות אישה.
שם היא גם הפכה לפמיניסטית.
קרטר המשיכה לפרסם כתבות רבות על חוויותיה בעיתונים ובספרים.
לאחר מכן תיירה קרטר בארצות הברית, אסיה ואירופה, כאשר היא נעזרת לשם כך בשליטתה בשפות צרפתית וגרמנית.
בחלק ניכר משנות ה-70 המאוחרות ושנות ה-80 של המאה העשרים, בילתה קרטר כסופרת מרצה במספר אוניברסיטאות באנגליה.
ב-1977 נישאה קרטר למארק פיירס, שאיתו הביאה לעולם את בנה.
ב-1979 יצא לאור ספרה "חדר הדמים".
בנוסף להיותה סופרת בעלת דמיון פורה, תרמה קרטר מאמרים רבים בעיתונים בריטיים ידועים, כמו למשל הגרדיאן ואינידיפנדנט.
חלקם קובצו בספרה Shaking a Leg.
כמה מסיפוריה הקצרים הושמעו ברדיו, והיא גם כתבה שני תסכיתים לרדיו.
שניים מספרייה עובדו לסרטים, כאשר היא לוקחת חלק פעיל בעיבוד.
זמן קצר לפני שנפטרה החלה קרטר לכתוב ספר המשך לספרה של שרלוט ברונטה, "ג'יין אייר".
אמנם היא לא סיימה אותו, אך הותירה אחריה עלילת המשך בסיסית לרומן הידוע.
אנג'לה קרטר נפטרה בביתה בגיל 51 ב-1992 בביתה בלונדון כתוצאה מסרטן הריאה.
מתוך מגוון עבודותיה, תורגמו לעברית הספרים "חדר הדמים" (הקיבוץ המאוחד, 1997) ו"חנות הצעצועים המכושפת" (מאנגלית: מיכל אלפון, עם עובד, 2025).
אנג'לה (אנג'ליקה) בורסוק (נולדה באוקראינה ב-29 באוגוסט 1967) היא שחמטאית בדרגת אמן בינלאומי ושופטת שחמט ישראלית.
זכתה פעמיים בסגנות אליפות ישראל לנשים.
לשעבר חברת נבחרת ישראל לנשים, שייצגה את ישראל בשבע אולימפיאדות שחמט ובשש אליפויות אירופה.
אנג'לה בורסוק עלתה לישראל מחרסון, שבאוקראינה, בשנת 1997. בשנת 2005 השיגה ציון לדרגת רב-אמן הכללית.
דירוג השיא שלה היה באוקטובר 2008 - מקום ה-67 בין הנשים בעולם, לפי מד כושר.
מייצגת את מועדון השחמט אשדוד.
שיחקה בליגה הלאומית בשנת 2000 (בלוח ייעודי לנשים) ובשנת 2012.
2002 - סיימה במקום שלישי באליפות ישראל לנשים, לאחר שצברה 5.5 נקודות מ-9 אפשריות.
2004 - זכתה בסגנות אליפות ישראל לנשים, לאחר שצברה 6 נקודות מ-9 אפשריות.
2006 - זכתה בשנית בסגנות אליפות ישראל לנשים, לאחר שצברה 5 נקודות מ-7 אפשריות.
2013 - הייתה שותפה לניצחון היסטורי של נבחרת ישראל על נבחרת רוסיה במסגרת אליפות אירופה לנשים.
בין השנים 2000 ל-2014 השתתפה אנג'לה בורסוק ב-7 אולימפיאדות שחמט:
אנג'לה באדלי, CBE הייתה שחקנית תיאטרון וטלוויזיה אנגלייה.
היא זכורה בעיקר הופעתה בתפקיד גברת ברידג'ס הטבחית בסדרת הדרמה התקופתית "על אדונים ומשרתים".
על במות התיאטרון הופיעה באדלי במשך יותר משישה עשורים.
באדלי נולדה בשם מדלן אנג'לה קלינטון-באדלי בווסטהאם שבלונדון למשפחה אמידה.
בהמשך ביססה את דמותה של גברת ברידג'ס על הטבחית שעבדה בביתם.
אחותה הצעירה הייתה השחקנית הרמיוני באדלי (1906–1986) שמוכרת לצופים בארצות הברית מהופעותיה בסדרת הדרמה "בית קטן בערבה" של רשת NBC.
הופעת הבכורה של באדלי בתיאטרון הייתה בשנת 1912 כשהייתה בת 8 במחזה בשם "The Dawn of Happiness" שהוצג ב-Dalston Palace of Varieties בדלסטון.
כשהייתה בת 9 נבחנה לתיאטרון אולד ויק.
בנובמבר 1915 שיחקה לראשונה באולד ויק במחזה "ריצ'רד השלישי", ובהמשך הופיעה במחזות שייקספיריים רבים.
בשנות העשרה שלה כיכבה באדלי בהצגות מוזיקליות ובקומדיות פנטומיים (Pantomime) רבות.
בגיל 18 פרשה ממשחק לזמן מה.
אחרי שהות באוסטרליה בסיבוב הופעות חזרה באדלי וביססה את הקריירה שלה כשחקנית תיאטרון פופולרית.
בתחילת שנות השלושים של המאה העשרים הופיעה בשני סרט קולנוע, האחד "The Speckled Band" מסיפורי שרלוק הולמס מ-1931, בו כיכב ריימונד מאסי בדמות הבלש של ארתור קונאן דויל; והסרט השני "The Ghost Train" שוב ב-1931, היה עיבוד קולנועי של מחזה מצליח.
בהמשך אותו עשור, ב-1938, שיחקה באדלי בסרט "The Citadel", עיבוד לרומן מאת ארצ'יבלד ג'וזף קרונין בבימויו של קינג וידור.
בשנות הארבעים של המאה העשרים גילמה דמויות של נשים חזקות במחזות שונים בתיאטרון בהן מיס פרו במחזה "Love for Love" ונורה ב-"The Winslow Boy".
ב-1958 שיחקה באדלי במחזה "פריקלס" בהפקת טוני ריצ'רדסון בתיאטרון שייקספיר ממוריאל.
היא גילמה את מיסטרס קוויקלי בפרקים אחדים בסדרה "An Age of Kings" על פי המחזות ההיסטוריים של שייקספיר.
אחותה הרמיוני שיחקה בסדרה בתפקיד דול טרשיט.
בשנים 1971 עד 1975 גילמה באדלי את דמותה של גברת ברידג'ס בסדרת הדרמה התקופתית "על אדונים ומשרתים".
גברת ברידג'ס הייתה הטבחית בבית משפחת בלאמי באיטון פלייס מס' 165. בסיום הסדרה הטבחית התחתנה עם רב המשרתים אנגוס הדסון.
ספין אוף של הסדרה תוכנן שבו מתוארים חיי הנישואים של גברת ברידג'ס ומר הדסון ואיתם חיה משרתת המטבח רובי פינץ', אבל באדלי נפטרה לפני שהתוכנית יצאה אל הפועל.
באדלי החליפה את הרמיוני גינגולד בהפקה המקורית בלונדון של המחזמר "מוזיקת לילה זעירה" מאת סטיבן סונדהיים.
בעלה הראשון היה סטיבן תומאס איתו היה לה בת אחת.
ב-8 ביולי 1929 התחתנה עם השחקן ובמאי תיאטרון גלן ביאם שו.
לבני הזוג נולדו שני ילדים, בן ובת.
ב-1975 הוענק לבאדלי תואר מפקדת מסדר האימפריה הבריטית (CBE).
באדלי נפטרה בגריישוט הול בשנת 1976 מדלקת ריאות.
היא נקברה לצדו של בעלה גלן ביאם שו בכנסיית סנט מרי בוורגרייב שבברקשייר.
באדלי הייתה סבתו של צ'ארלס הארט, שכתב של המילים למחזמר "פנטום האופרה" של אנדרו לויד ובר.
אנג'ל דניאל רודריגז טריקוצ'ה (בספרדית: Ángel Daniel Rodríguez Tricoche, נהגה בספרדית "אנחל רודריגס"; נולד ב-5 בדצמבר 1992) הוא כדורסלן פוארטו ריקני המשחק בקבוצת אוסטין ספרס מליגת הפיתוח של ה-NBA, בעמדת הרכז.
רודריגז נולד בריו פיידרס שבפוארטו ריקו.
בגיל 15 עבר לבדו למיאמי כדי להתקדם בכדורסל.
בשנים 2011–2013 שיחק בליגת המכללות בשורות קנזס סטייט ובשנים 2013–2015 שיחק בשורות מיאמי הוריקנס מליגת המכללות.
בעונתו השנייה בקבוצה קלע 12.6 נקודות למשחק, מסר 4.5 אסיסטים וחטף 1.7 כדורים למשחק.
לאחר שלא נבחר בדראפט ה-NBA עבר לשחק בעונת 2016–2017 בשולה מצרפת.
ב-2017 חתם במכבי חיפה לעונה אחת.
בשנת 2009 רודריגז זכה עם נבחרת פוארטו ריקו במדליית הזהב במסגרת אליפות האמריקות בכדורסל עד גיל 18 שנערכה במקסיקו, והוביל את קלעיה עם 20.8 נקודות למשחק.
כיום הוא חבר בנבחרת פוארטו ריקו בכדורסל.
באליפות האמריקות בכדורסל בשנת 2017 שיחק בכל משחקי הנבחרת שהגיעה למקום החמישי, וקלע 10.7 בממוצע למשחק.
אנג'לה דאון היא שחקנית אנגלייה.
היא ידועה מהופעתה בסדרת הדרמה "Take Three Girls" של ה-BBC בה גילמה צעירה קוקנית סטודנטית לאמנות בשם אווריל.
דאון שיחקה בסדרה רק עונה אחת, ובעונה השנייה היא הוחלפה.
ב-1972 גילמה את דמותה של הנסיכה מריה בגרסה של ה-BBC לרומן "מלחמה ושלום" מאת לב טולסטוי.
ב-1974 כיכבה בתפקיד סילביה פנקהרסט במיני-סדרה "Shoulder to Shoulder".
ב-1980 שיחקה בתפקיד מורה בשם מירה באון בסדרת הדרמה "We, the Accused" של ה-BBC לצדו של איאן הולם.
ב-1981 הופיעה בתפקיד הלנה במחזה "סוף טוב הכל טוב" מאוסף המחזות השייקספיריים בהפקת ה-BBC.
בקולנוע שיחקה דאון בסרט "מלחמת המראות" (1969), בסרט האימה מ-1978, בתפקיד גסטין מאהלר בסרט "מאהלר" של קן ראסל משנת 1974, ובתפקיד גברת קול בסרט "אמה" (1996) בכיכובה של גווינת' פלטרו.
דאון נשואה לטים הרדי, ולה שני ילדים.
סופי לאורי סדרת טלוויזיה (2 פרקים) 1972 What Became of Jack and Jill?
אנג'ל קולבי היא שחקנית אנגלייה.
היא ידועה בעיקר מהופעתה בתפקיד גווינביר (גוון) בסדרת הפנטזיה של ה-BBC "מרלין".
קולבי נולדה וגדלה בצפון לונדון.
היא עברה לאדינבורו כדי ללמוד לתואר במשחק באוניברסיטת המלכה מרגרט.
ב-1997 הופיעה קולבי בפרק בסדרה "Scariest Places on Earth" בתפקיד סטודנטית שנתקלת ברוח רפאים.
פריצת הדרך בקריירה שלה הייתה ב-2001 כשהופיעה בסיטקום "'Orrible" של ג'וני ווהן.
אחר כך נבחרה לגלם את גוון, אישה צעירה שתהיה בעתיד המלכה גווינביר בסדרת הפנטזיה של ערוץ BBC One "מרלין".
בראיון אמרה קולבי שהיא נהנית לשחק את התפקיד של גוון, החל מדמות המשרתת הצנועה עד להיותה מלכה בקמלוט.
בתפקיד זה כיכבה קולבי בכל חמש העונות של הסדרה וכמעט בכל הפרקים עד לפרק האחרון.
ב-2013 כיכבה קולבי בתפקיד זמרת הג'אז ג'סי במיני-סדרה בחמישה פרקים של סטיבן פוליאקוף בשם "Dancing on the Edge" לצדם של צ'ואיטל אג'יופור, ג'ון גודמן, מת'יו גוד, אנתוני הד וז'קלין ביסט.
בשנת 2013 החלה קולבי לככב בסדרה "The Tunnel" עיבוד מחודש בריטי-צרפתי של סדרת הפשע הסקנדינבית "הגשר".
היא שיחקה לצדם של סטיבן דיליין וקלמנס פואזי.
העונה הראשונה שודרה בסוף 2013, וקולבי חזרה להופיע בעונה השנייה של הסדרה ב-2016.
שנה שם תפקיד במאי הערות 2007 Statement of Regret איזימאמה בנג'וקו ג'רמי הרין התיאטרון הלאומי קוטסלו 2014 Good People קייטי ג'ונתן קנט תיאטרון המפסטד / תיאטרון נואל קאוורד
שנה פרס קטגוריה תפקיד תוצאה 2010 פרס פסטיבל הטלוויזיה של מונטה קרלו פרס נימפת הזהב לשחקנית המצטיינת בסדרת דרמה גוון בסדרה "מרלין"
אנג'לה מליסה גריפין היא שחקנית ומנחת טלוויזיה אנגלייה.
גריפין נולדה בלידס, ולמדה בבית הספר התיכון אינטייק בעיר.
היא גדלה בקוטינגלי איסטייט סמוך לביסטון.
ב-1992 הופיעה גריפין באופרת הסבון הפופולרית של ITV "אמרדייל" בתפקיד קטן בדמות בשם טינה.
בשנים 1993 עד 1998 שיחקה בתפקיד הספרית פיונה מידלטון בסדרה "קורוניישן סטריט".
היא שיחקה בצוות השחקנים המקורי של סדרת הדרמה הרפואית "הולבי סיטי" בתפקיד האחות ג'סמין הופקינס, אבל עזבה את הסדרה בסוף העונה השלישית ב-2001. עוד השתתפה גריפין בסדרות הדרמה של ה-BBC "קצוות מפוצלים" ו"עם הרגליים על הקרקע".
באוקטובר 2001 הגישה גריפין תוכנית טלוויזיה בערוץ 4 הבריטי אודות אנשים ממוצא מעורב בחברה הבריטית.
התוכנית כללה ראיונות עם מספר רב של אישים ממוצא מעורב כגון ברוס אולדפילד וחניף קוריישי כמו גם פוליטיקאים כגון טוני בן.
מ-2006 עד 2010 הופיעה גריפין בתפקיד המורה קים קמפבל בסדרת הדרמה של ה-BBC "דרך ווטרלו" לצדו של ג'ייסון מרלס ששיחק לצדה גם בסדרה "קצוות מפוצלים".
היא לקחה פסק זמן מהסדרה בסוף 2007 ותחילת 2008, אבל חזרה להופיע בעונה הרביעית ב-2009. בסוף העונה החמישית עזבה את הסדרה כדי להתמקד בתוכניתה היומית בערוץ Sky1.
החל מנובמבר 2009 ועד יולי 2010 הנחתה גריפין תוכנית טלוויזיה בשעות היום בערוץ Sky1 בשם "Angela and Friends".
אליה הצטרפו החברות הטובות שלה ליזה פוקנר וניקולה סטיבנסון.
ב-1999 הגישה את הגרלת הלוטו "The Midweek National Lottery", והשתתפה בתוכנית המילניום של ה-BBC בערב השנה החדשה.
גריפין הצטלמה לפרק פיילוט לתוכנית "Dishes" עבור ערוץ 4, אבל החליטה לבסוף לא להגיש את התוכנית והוחלפה על ידי קייט תורנטון.
גריפין דיבבה את דמותה של איימי בתוכנית הטלוויזיה לילדים "דר דוור".
במרץ 2009 הופיעה גריפין בתוכנית הריאליטי "Murder Most Famous" בה יחד עם ידוענים נוספים כתבה רומן פשע, בהדרכת הסופרת מינט וולטרס.
הפרס היה הוצאה לאור של הרומן שכתב הזוכה.
בפרס זכתה השחקנית שרי יוסון.
בינואר 2010 הגישה גריפין יחד עם גת'ין ג'ונס את התוכנית של ערוץ Sky 1 של טקס חלוקת פרס גלובוס הזהב.
גריפין השתתפה בשתי העונות הראשונות של סדרת הדרמה קומית "משפחה וצרות אחרות".
בינואר 2012 השתתפה בתחרות "The Great Sport Relief Bake Off" של ערוץ BBC Two והייתה אחת מהשלושה המגיעים לגמר.
ב-2013 שיחקה גריפין בתפקיד דולי במחזה "One Man, Two Guvnors".
ב-2014 וב-2015 כיכבה בתפקיד סמלת בילוש ליזי מדוקס בסדרה "לואיס" של רשת ITV.
מה-5 עד 9 בינואר 2015 הנחתה גריפין יחד עם קיאן איגן את התוכנית "Fat Pets: Slimmer of the Year" של ITV.
קאט טיילור סרטחשוד (אנ') The Suspect מלינדה 3 פרקים 2023 The Serial Killer's Wife אלין 2 פרקים Your Christmas or Mine 2 קאט טיילור סרט
אנג'לה קורן היא שחקנית אנגלייה הידועה מהופעותיה בסרטים "למות מלוויה" (2007), "ג'יין אייר" (2011) ו"הנערה הדנית" (2015).
ב-2003 הופיעה קורן בתוכנית רדיו משלה בשם "Happy Talk" ששודרה ברדיו 3.
קורן גילמה את אשת האבטחה ג'נט ב-18 פרקים של הסיטקום "החבר'ה מהלשכה" של ITV שעלה לשידור ב-2013.
בטלוויזיה שיחקה קורן בתפקיד קייטלין מורגן בסדרה "דוק מרטין".
קורן עבדה בהזדמנויות אחדות עם ויקטוריה ווד, בין השאר בפרק בסדרה "נשות המזנון" בשנת 1999, ובסרט הטלוויזיה "אריק וארני" ב-2011.
ב-2016 הופיעה קורן במחזה "The Restoration of Nell Gwyn" בתיאטרון פארק שבלונדון.
Turner שכנה 2014 מר סלואן Mr.
Sloane גברת בייטס בפרק "Meet Mr.
אנג'ל דיאבנג היא תסריטאית, במאית ומפיקת קולנוע סנגלית.
דיאבנג נולדה בדקר ב-1979. היא למדה קולנוע במכון מדיה סנטר דה דקר, לאחר מכן בבית הספר לקולנוע La Fémis בפריז, ולבסוף באקדמיה לקולנוע באדן-וירטמברג בגרמניה.
דיאבנג החלה את הקריירה שלה בתור עורכת סרטים.
ב-2005 היא ביימה את סרטה הראשון, "Mon beau sourire", סרט תיעודי על סטנדרט היופי לנשים בסנגל.
היא מנהלת את חברת ההפקה קרונינקה, אשר יצרה יותר מתריסר סרטים.
2007. ציון לשבח בפסטיבל אפט לקולנוע אפריקאי (אפט, צרפת)
אנג'ל רקורדס הייתה חברת תקליטים שהוקמה על ידי EMI בשנת 1953. דרך חברת התקליטים הזו יצאו בעיקר אלבומים ושירים בסגנון המוזיקה קלאסית.
לוגו המלאך שימש את EMI, קודמותיה וחברות הבת שלה מאז 1898.
בשנת 2013, נמכרה החברה ליוניברסל מיוזיק גרופ.
בין היתר, קשורה חברת התקליטים וורנר קלאסיקס לחברת התקליטים הזו.
בשנת 1953, הוקמה החברה על ידי דורלה סוריה ודריו סוריה.
החברה פעלה תחת חסותה של החברה EMI.
בשנת 2006, הפסיקה החברה את הפעולות הרציפות שלה, אך עדיין פעלה באופן מצומצם.
כיום, יוניברסל מיוזיק גרופ היא הבעלים של חברת התקליטים אנג'ל רקורדס.
בין האמנים אשר חתומים בחברה ניתן למנות את שרה ברייטמן, שרה צ'אנג, דינו ליפאטי וחוסה איטורבי.
אנג'ל הומברטו גרזה סולאנו הידוע יותר בשם הבמה שלו, אנג'ל הוא מתאבק מקסיקני, המופיע בארגון ההיאבקות WWE, בתוכנית סמאקדאון.
גרזה הוא פעם אחת אלוף ה-NXT במשקל קל ופעם אחת אלוף 24/7.
גרזה הוא מתאבק דור שלישי, הנכן של הלוצ'דור, מריו סגורה, המכונה בשם "אל נינג'ה".
מאז הבכורה שלו בשנת 2008 ועד שנת 2015, גרזה התחרה תחת שם הבמה אל איחו דל נינג'ה ("הבן של הנינגה").
הוא האחיין של הקטור גרזה והומברטו גרזה ג'וניור ואחיין מדרגה שנייה של הומברטו סגורה גרזה.
הוא הבן דוד של מתאבק ה-WWE, הומברטו קאריו, שהוא היה הזוג שלו במקסיקו.
תחילה, גרזה התאבק תחת מסיכה, אך בשנת 2012, הוא הסיר אותה בהתנדבות.
תחת שם הבמה גרזה ג'וניור, הוא עבד עבור הארגון Impact Wrestling בארצות הברית ועבור ארגונים מקסיקניים כמו Lucha Libre AAA Worldwide, The Crash Lucha Libre ועוד.
הומברטו גרזה סולאנו נולד במונטריי, נואבו לאון, מקסיקו.
הוא הנכד של המתאבק מריו סגורה, המכונה בשם "אל נינג'ה".
שמו של גרזה נקבע על שם דודו, המתאבק הומברטו גרזה (שמו האמיתי הוא הומברטו סגורה גרזה).
הוא האחיין של המתאבקים הומברטו גרזה ג'וניור, הקטור גרזה ואל נינג'ה ג'וניור.
שניים מבני דודו הם גם מתאבקים, האחד הוא הומברטו קאריו (הבן של הומברטו גרזה ג'וניור) והאחר הוא אל סולטן (הבן של הקטור גרזה).
גרזה התאמן תחת הדרכתו של סבו, מריו סגורה, בנוסף להדרכה מצידו של אל איחו דל גלדיאטור.
הוא ערך את קרב הבכורה שלו ב-8 בנובמבר 2008 תחת שם הבמה אל איחו דל נינג'ה (שפירושו: "הבן של הנינג'ה"), דמות בעלת מסכה האופיינית לתרבות ההיאבקות במקסיקו.
תחילה, הוא הופיע עבור ארגון ההיאבקות Federacion Internacional de Lucha Libre (FILL), כשארגון זה קידם מופעים בעיר הולדתו במונטריי, נואבו לאון.
ב-25 באוגוסט 2009, אל איחו דל נינג'ה זכה בקופה ארנה קוליסאו מונטריי.
הוא המשיך את המומנטום שלו באותה השנה כשהוסיף לרשימת הישגיו את האליפות במשקל קל כבד של FILL.
בשנת 2011, הוא זכה בטורניר "מלך האוויר".
בעונת הסתיו של אותה השנה, ארגון היאבקות חדש בשם Llaves y Candados (LyC) החל לערוך מופעים בעיר מונטריי.
ב-18 בספטמבר, אל איחו דל נינג'ה זכה באליפות LyC.
מאוחר יותר, הוא ויתר על התואר כאשר הארגון זנח את אליפות זו.
בשנת 2012, הוא השתתף בתוכנית המציאות המקסיקנית להיכרויות אשר נקראה בשם "חצי וחצי: נלחמים עבור האהבה", שבה הוא הסיר בהתנדבות את המסכה מפניו בפרק הסיום של התוכנית, כאשר זאת הייתה הפעם הראשונה שהוא הראה את פניו במהלך קריירת ההיאבקות שלו.
מאותה נקודה ואילך הוא התאבק ללא המסכה.
אחת היריבויות שבהן היה מעורב הייתה עם קונאן ביג, עלילה שהובילה לקיום קרב הימור בין השניים.
הקרב היה אמור להיות קרב יחידים שבו אל איחו דל נינג'ה הימר על שיערו, בעוד שקונאן ביג הימר על אשתו.
לקראת הקרב, סיילנסו ואל איחו דה קונאן ביג התערבו, מה שהפך את הקרב לקרב כלוב מרובע.
סיילנסו היה הראשון שעשה את דרכו אל מחוץ לכלוב, כשאחריו עשה זאת קונאן ביג.
בסיום, אל איחו דל נינג'ה הצליח להתחמק מגורל תוצאת הקרב, מה שגרם לאל איחו דה קונאן ביג לגלח את שיערו.
בשנת 2014 מקורות היאבקות מקסיקנים דיווחו על כך שארגון ההיאבקות Total Nonstop Action Wrestling (TNA) מעוניין להחתים את אל איחו דל נינג'ה, אך באותה התקופה אלו היו רק שמועות ושום דבר מכך לא יצא לפועל.
שנה לאחר מכן, אל איחו דל נינג'ה ובן דודו, אולטימו נינג'ה, זכו באליפות הזוגות של LyC.
לעומת זאת, הם הפסידו את חגורות האליפות לדוקטור וגנר ג'וניור וסילבר קינג, בקרב שהיה חלק מפיוד נרחב בין משפחת גרזה למורשת וגנר.
עלילה זו הובילה לקיום קרב כלוב שלושה נגד שלושה, שבו אל איחו דל נינג'ה, אל נינג'ה ג'וניור ואולטימו נינג'ה התמודדו מול דוקטור וגנר ג'וניור, אל איחו דל דוקטור וגנר ג'וניור וסילבר קינג ג'וניור, כאשר המשתתף האחרון שנשאר בכלוב, נאלץ להסיר מפניו את המסכה שלו.
סילבר קינג ג'וניור היה האחרון בזירה, זאת לאחר שאל איחו דל נינג'ה היה האחרון שנמלט מן הכלוב.
כתוצאה מכך, סילבר קינג ג'וניור חשף את פניו.
במהלך שנת 2016, גרזה ג'וניור הוזמן למבחן קבלה של ה-WWE ב-WWE Performance Center באורלנדו, פלורידה, כאשר הארגון חיפש משתתפים לטורניר במשקל קל, כשלבסוף הוא לא היה בין המשתתפים בטורניר.
ב-13 באוגוסט 2016, בני הדודים גרזה ניצחו את טוני קזנובה וזרקו וכתוצאה מכך זכו באליפות הזוגות של The Crash.
גרזה החל להופיע עבור ארגון ההיאבקות המקסיקני AAA בשנת 2015 תחת שם הבמה גרזה ג'וניור, בכך נטש את שם הבמה הקודם "אל איחו דל נינג'ה".
הקרב הראשון שלו בארגון היה ב-4 באוקטובר, ובו הוא חבר לפסייכו קלאון וריי מיסטיריו ג'וניור בניצחונם על מיזטזיס, אל טחאנו ג'וניור ואל איחו דל פנטסמה.
לאחר מכן, גרזה ג'וניור הצטוות ללה פארקה ואלקטרושוק וביחד הם התמודדו על אליפות השלישיות הפנויה של הארגון בקרב משולש נגד אל איחו דל פיראטה, אל איחו דל פנטסמה וטאורוס ונגד השלישייה המנצחת של דארק קוואבו, דארק סקוריה ואל זורו.
גרזה כשל בניסיונו להעפיל לגמר טורניר Rey de Reyes לשנת 2016, לאחר שנחל הפסד לבלו דימון ג'וניור.
באפריל 2016, הוא הפסיד לאל טחאנו ג'וניור, וכתוצאה מכך הוא לא העפיל לגביע העולם של לוצ'ה ליברה.
גרזה ג'וניור ואל איחו דל פנטסמה השתתפו בקרב זוגות מרובע על אליפות הזוגות של AAA באירוע טריפלמניה 24 נגד לוס גוורוס דל סיילו (אנחליקו וג'ק אוואנס), דראגו וארו סטאר, ופול לונדון ומאט קרוס, שבסופו דראגו וארו סטאר ניצח וזכו באליפות הזוגות.
לאחר מספר קרבות משניים במרכז רשימת הקרבות של הארגון, גרזה ג'וניור השתחל לקרב המרכזי הראשון שלו בארגון שהתרחש ב-2 באוקטובר, שנה בלבד לאחר הבכורה שלו.
בקרב זה, הוא כשל בניסיונו לזכות באליפות אמריקה הלטינית של AAA לאחר שהפסיד לג'וני מונדו.
שלושה חודשים לאחר מכן, גרזה ג'וניור לא צלח במשימתו לזכות בתואר אחר, שהיה אליפות ה-AAA במשקל קל, זאת לאחר שנחל הפסד לאל איחו דל פנטסמה.
ב-21 בינואר 2017, לילה לאחר Guerra de Titanes, גרזה ג'וניור עזב את AAA וערך הופעה מפתיעה במופע "The Crash" בטיחואנה, באחה קליפורניה ביחד עם דגה ופנטגון ג'וניור, שעזבו גם הם את AAA.
השלושה צירפו לשורותיהם את ריי פיניקס והקימו קבוצה בטענה שהם עכשיו חופשיים מ-AAA.
מאוחר יותר באותו הערב, גרזה ג'וניור הצטוות לשורות דגה בקרב זוגות מחומש נגד פנטגון ג'וניור וריי פיניקס, ג'ף הארדי ומאט הארדי, בסטיה 66 וניצ'ו אל מיליונריו, וחובנטוד גררה וסופר קרייזי, שבסופו פנטגון ג'וניור וריי פיניקס ניצחו.
עוד באותו הערב, נודע שאליפות הזוגות של The Crash התפנתה לאחר שגרזה ג'וניור ואולטימו נינג'ה הופשטו מחגורות האליפות, מה שאיפשר לברוקן הארדיז לזכות בתואר לאחר שהם ניצחו את חובנטוד גררה וסופר קרייזי.
בראיונות עם גרזה, הוא ציין שארגון ההיאבקות AAA מנע ממנו להרוויח יותר כסף, ואף מנע ממנו להופיע בארגוני היאבקות אחרים ברחבי מקסיקו.
קבוצתם של גרזה, פנטגון, פיניקס ודגה נקראה בשם "לה רבליון", כשלאחר מכן הם צירפו אליהם את אל זורו וריי מיסטיריו ג'וניור.
גרזה ג'וניור, לצד המתאבק המקסיקני, לארדו קיד, ערך את הופעת הבכורה שלו בארגון ההיאבקות Impact Wrestling במסגרת הקלטות התוכנית השבועית ב-2 במרץ 2017. השניים רשמו את קרב הבכורה שלהם יחדיו בניצחון על איליי דרייק וטיירוס.
יומיים לאחר מכן, הצמד השתתף בקרב מרובע על אליפות הזוגות העולמית של אימפקט נגד The Latin American Xchange, Decay ו-Reno SCUM, שבסופו LAX ניצחו.
ב-18 באפריל 2019, דווח שגרזה חתם על חוזה בארגון ה-WWE והחל להתאמן ב-WWE Performance Center.
שם הבמה שלו שונה לאנג'ל גרזה.
בחודש יוני, הוכרז שגרזה יתחרה בטורניר הפריצה של NXT, שבו הוא ניצח את חואקין ויילד ב-26 ביוני בפרק של התוכנית NXT, אך הפסיד בשלב חצי הגמר לג'ורדן מיילס ב-24 ביולי.
ב-20 באוגוסט בתוכנית 205 לייב, גרזה ערך את הבכורה שלו בתוכנית זו, כשלקח חלק בקבוצתו של דרו גולאק בקרב חמישה נגד חמישה; בקרב זה, קבוצתו הפסידה לקבוצתו של אוני לורקאן, מהלך שהגדיר את הדמות שלו כרעה.
ב-6 בנובמבר בתוכנית NXT, גרזה ניצח את טוני ניס וכתוצאה מכך הפך לטוען לכתר לאליפות ה-NXT במשקל קל של ליאו ראש.
גרזה כשל בניסיונו לזכות בתואר זה לאחר שהפסיד לראש שבוע לאחר מכן.
ב-11 בדצמבר בתוכנית NXT, ניתנה לגרזה הזדמנות נוספת להתחרות על התואר, והוא אכן ניצח את ראש וזכה באליפות ה-NXT במשקל קל, האליפות הראשונה שלו ב-WWE.
במופע המקדים לאירוע NXT TakeOver: WarGames, שנערך ב-23 בנובמבר 2019, גרזה ניצח את איזייה "סוורב" סקוט.
באירוע Worlds Collide, שנערך ב-25 בינואר 2020, גרזה כשל בהגנתו על התואר במסגרת קרב מרובע נגד איזייה "סוורב" סקוט, ג'ורדן דבלין וטראוויס בנקס, שבסופו דבלין ניצח.
ב-3 בפברואר בתוכנית הדגל Raw, גרזה ערך את הופעת הבכורה שלו ברוסטר הראשי כמיוצג של זלינה וגה, כשתקף באכזריות את בן דודו, הומברטו קאריו, עד שריי מיסטריו נחלץ לעזרת קאריו.
גרזה התחרה נגד מיסטיריו באותה התוכנית והפסיד לו כתוצאה מפסילה לאחר שביצע עליו את מהלך ה-DDT על הרצפה החשופה מחוץ לזירה.
בתוכנית NXT של אותה השבוע, לאחר שניצח את איזייה "סוורב" סקוט, הוא איתגר ג'ורדן דבלין לקרב על אליפות ה-NXT במשקל קל בטענה שדבלין לא הצמיד אותו כדי לנצח בקרב, שבו הוא זכה בתואר.
באירוע סופר שואודאון, שנערך ב-27 בפברואר, גרזה גבר על הומברטו קאריו.
ב-23 במרץ, אנג'ל גרזה ואנדרדה ניצחו בקרב זוגות את סדריק אלכסנדר וריקושט.
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), גרזה ואוסטין ת'יאורי לא הצליחו לנצח את הסטריט פרופיטס (אנג'לו דוקינס ומונטז פורד) בקרב אשר היה על חגורות האליפות של Raw.
לילה לאחר מכן בתוכנית Raw, גרזה, ת'יאורי וזלינה וגה הפסידו בקרב שלושה נגד שלושה לסטריט פרופיטס וביאנקה בלאייר.
ב-20 באפריל, גרזה הפסיד לדרו מקינטייר בקרב שאינו היה על אליפות ה-WWE של האחרון.
ב-27 באפריל, גרזה, אנדרדה ואוסטין ת'יאורי נחלו הפסד לאליסטר בלאק, אפולו קרוז וריי מיסטיריו במסגרת קרב שלושה נגד שלושה.
ב-18 במאי, גרזה ואנדרדה הפסידו לאפולו קרוז וקווין אואנס.
ב-8 ביוני, גרזה השתתף בקרב משולש נגד אנדרדה וקווין אואנס אשר קבע את הטוען לכתר לאליפות ארצות הברית באירוע באקלאש, שבסופו אנדרדה ניצח.
ב-29 ביוני, גרזה ואנדרדה ניצחו בקרב זוגות את ה-Viking Raiders (אריק ואיבר).
עוד באותו הערב, גרזה ואנדרדה הפסידו בקרב האנדיקאפ 2 נגד 1 לביג שואו.
שבוע לאחר מכן, גרזה, אנדרדה ורנדי אורטון רשמו ניצחון בקרב שלושה נגד שלושה על ה-Viking Raiders וביג שואו.
ב-13 ביולי, גרזה ואנדרדה גברו על ה-Viking Raiders.
ב-20 ביולי, אנדרדה וגרזה הפסידו לאלופי הזוגות של Raw, הסטריט פרופיטס, בקרב שאינו היה על התואר של האחרונים.
שבוע לאחר מכן, השניים גברו על ה-Viking Raiders ועל סדריק אלכסנדר וריקושט בקרב אשר קבע את זהות הטוענים לכתר לאליפות הזוגות של Raw באירוע סאמרסלאם.
ב-17 באוגוסט, גרזה ניצח את איבר.
שבוע לאחר מכן, גרזה הפסיד למונטז פורד.
באירוע סאמרסלאם, שנערך ב-23 באוגוסט, גרזה ואנדרדה כשלו בניסיונם לזכות באליפות הזוגות של Raw לאחר שהפסידו לסטריט פרופיטס.
ב-21 בספטמבר, אנדרדה ואנג'ל גרזה ניצחו את דומיניק מיסטריו והומברטו קאריו ואת סת' רולינס ומרפי בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס באירוע התנגשות של אלופים.
באירוע זה, שנערך ב-27 בספטמבר, השניים כשלו בניסיונם לזכות בחגורות האליפות לאחר שהפסידו לסטריט פרופיטס.
ב-12 באוקטובר, גרזה ניצח את אנדרדה בקרב יחידים.
ב-21 בדצמבר, גרזה גבר על דרו גולאק.
ב-8 וב-22 בפברואר 2021, גרזה הפסיד בקרבות יחידים לדמיאן פריסט.
ב-3 וב-17 במאי, גרזה ניצח את דרו גולאק.
ב-20 בספטמבר בפרק של התוכנית Raw, גרזה והומברטו קאריו ניצחו את מנסור ומוסטפא עלי.
שבוע לאחר מכן בתוכנית, גרזה ניצח בקרב יחידים את אריק.
ב-5 בנובמבר בפרק של התוכנית סמאקדאון, גרזה וקאריו גברו על סזארו ומנסור.
שבוע לאחר מכן בתוכנית, הם רשמו ניצחון נוסף, הפעם על האלוף הבין יבשתי, שינסקה נקאמורה וריק בוגז.
ב-19 בנובמבר בפרק של התוכנית סמאקדאון, גרזה הפסיד לנקאמורה בקרב שאינו היה על תוארו של האחרון.
ב-3 בדצמבר בפרק של התוכנית סמאקדאון, גרזה וקאריו גברו על ה-Viking Raiders.
לעומת זאת, הם נחלו הפסד לאחרונים ב-21 בינואר 2022 בפרק של התוכנית סמאקדאון.
ב-22 באפריל, אנג'ל הפסיד למאדקאפ מוס.
אנג'ל גרזה הוא חלק ממשפחת סולאנו/סגורה.
כמו כן, הוא בן דודו של המתאבק הומברטו קאריו.
אליפות הזוגות של The Crash (פעם אחת) - עם אולטימו נינג'ה
אליפות במשקל קל כבד של FILL (פעם אחת)
הישגים בארגון ההיאבקות Llaves y Candados - LyC
אליפות הזוגות של LyC (פעם אחת) - עם אולטימו נינג'ה
PWI דירג אותו במקום ה-109 מתוך 500 המתאבקים הטובים ביותר לשנת 2020
הישגים בארגון ההיאבקות Pro Wrestling Blitz - PWB
אליפות הזוגות של PWB (פעם אחת) - עם לארדו קיד
אליפות ה-NXT במשקל קל (פעם אחת)
אנג'לה סרפיאן (בארמנית: Անժելա Սարաֆյան; נולדה ב-30 ביוני 1983) היא שחקנית אמריקאית-ארמנית.
היא ידועה בגילום דמותה של קלמנטיין פניפת'ר בסדרה מבית HBO, "וסטוורלד".
סרפיאן נולדה בברית המועצות, בירוואן שבארמניה הסובייטית, כיום בירת ארמניה.
כשהייתה בת ארבע עברה סרפיאן עם הוריה ללוס אנג'לס שבקליפורניה, ארצות הברית.
אביה, גריגור סרפיאן, הוא שחקן, ואמה ציירת.
היא למדה בלט וניגנה בפסנתר בילדותה.
היא למדה בתיכון "פרנסיסקו בראבו מדיקל מגנט", בשכונת בויל הייטס, שבלוס אנג'לס.
את הופעת הבכורה שלה ערכה בשנת 2000, בסדרת הדרמה המשפטית "המשפט של איימי" ברשת CBS; בתפקיד אורח של אעישה אל ג'אמל.
באותה השנה השתתפה בקליפ לשירה של בריטני ספירס "Stronger".
במהלך השנים היא הופיעה בכמה סדרות טלוויזיה כמו "באפי ציידת הערפדים", "המגן", "המחלקה", "24", "מחשבות פליליות", "CSI: ניו יורק", "ניקיטה", "שוטרים בדם", "איסטוויק", "פשע מן העבר" ו-"המנטליסט".
בשנת 2008 גילמה את טשה בשני פרקים של סדרת הדרמה "שומרת סוד" מבית רשת USA.
בשנת 2010 סרפיאן גילמה את סטורמי בסדרת הרשת "סקס אד", ובהמשך השנה הצטרפה לצוות השחקנים של הסדרה "החבר'ה הטובים", כשהיא גילמה את סמנת'ה אוונס.
סרפיאן שיחקה בסרטים עלילתיים בדמויות משניות שונות, כמו את דמותה של טיה בסרט "דמדומים 4: שחר מפציע - חלק 2" משנת 2012.
בשנת 2015 שיחקה במותחן הפסיכולוגי "1915" שנכתב ובוים על ידי האמריקאי-ארמני גארין הובניסיאן.
הסרט עוקב אחר במאי מסתורי שמעלה מחזה כדי להחזיר לחיים את רוחות הרפאים של קורבנות רצח העם הארמני.
סרפיאן, ילידת ארמניה, הופיעה לצד כריסטיאן בייל בסרט "ההבטחה" (2016), המספר את קורות רצח העם הארמני.
בשנת 2016 היא החלה לגלם את קלמנטיין פניפת'ר בסדרת המותחן של HBO "וסטוורלד".
ב-2017 השתתפה בקליפ לשיר "Lay It On Me" של הזמר האוסטרלי ואנס ג'וי.
בשנת 2019 שיחקה בסרט הביוגרפי "משפטו של טד בנדי", המסופר מנקודת המבט של חברתו לשעבר של הרוצח הסדרתי טד בנדי, ליז קנדל.
בשנת 2021 שיחקה בסרט המדע-בדיוני "מסע בזיכרון" אותו כתבה וביימה ליסה ג'וי.
שנה סרט תפקיד הערות 2004 רוצה בנות לורן2005Halfway Decentליברטי אדוארדס2007Kablueyרמונה On the Doll טרה 2008 A Beautiful Life מגי לילות אל.איי.
תפקיד אורח (עונות 4-3); 18 פרקים2019Into the Dark טייטוםפרק: "A Nasty Piece of Work"2021בית בשום מקוםג'סיקה צ'מברססרט טלוויזיה של Epix2022Classifiedפניפודקאסט; 6 פרקים
אנג'ל פייס הוא קוקטייל המוכר רשמית על ידי איגוד הברמנים הבינלאומי.
הקוקטייל מורכב מ-30 מ"ל ג'ין, 30 מ"ל ברנדי אפרסק 30 מ"ל קלבדוס.
הקוקטייל הופיע לראשונה בספרו הברמן הארי קראדוק The Savoy Cocktail Book משנת 1930. המתכון המקורי המליץ להשתמש בקרח מופשר קלות, על מנת לדלל מעט יותר את הקוקטייל.
הקוקטייל ככל הנראה קרוי על שמו של מפיונר האמריקאי אייב קמינסקי (Abe Kaminsky) שהיה מוכר בכינוי "פני מלאך" והיה פעיל במהלך תקופת היובש.
קיימים מספר טוויסטים ידועים לאנג'ל פייס.
לדוגמה, ניתן להוסיף מעט מיץ תפוחים, להחליף את הברנדי בליקר אפרסק או את הג'ין בוודקה .
אנג'ל דה-קורה דיץ (Angel De Cora Dietz; 1871 – 1919) הייתה ציירת, מאיירת, תומכת זכויות ילידי אמריקה ומורה בבית הספר האינדיאני קרלייל.
היא הייתה האמנית הילידית הידועה ביותר לפני מלחמת העולם הראשונה.
אנג'ל דה קורה או הינוק-מהוי-קלינאקה, נולדה במחוז דקוטה (ת'ורסטון), נברסקה, ב -3 במאי, בתו של דייוויד טיל דה קורה, אינדיאני עם שורשים צרפתיים.
שמותיה באנגלית ובשפת השבט הו-צ'ונק נבחרו על ידי קרובת משפחה שהתבקשה לקרוא לה בשם.
היא פתחה את התנ"ך והמילה "מלאך" (אנג'ל) תפסה את עיניה.
אמה הייתה בת למשפחת LaMere.
היא נחטפה בגיל צעיר מאזור השבט, ונשלחה לבית הספר בהמפטון, וירג'יניה.
"הופיע גבר לבן מוזר ושאל אותה באמצעות מתורגמן אם היא תרצה לנסוע עם מכונית קיטור.
עם עוד שישה ילדים נוספים היא החליטה לנסות את זה, וכשהסתיימה הנסיעה היא מצאה את עצמה בהמפטון ...שלוש שנים אחר כך חזרתי לאמי" אומרת אנג'ל דה קורה.
"היא אמרה לי שבמשך חודשים היא בכתה והתאבלה עליי.
אבי וראש השבט הזקן ואשתו נפטרו, ואיתם החיים האינדיאנים הישנים נעלמו."
כנכדתו של ראש שבט וינבאגו, דה-קורה הייתה בעמדת השפעה שכן "בקרב מרבית האזורים האינדיאנים, כוח וידע תרבותי הצטברו על ידי הנשים".
אם כי אמה של דה-קורה גם הייתה עם שורשים צרפתיים, דה-קורה הייתה צפויה ללכת בדרכן התרבותית של סבתותיה.
"בקיץ גרנו בשמורה, אמי טיפחה את הגינה שלה ואבי תיפקד כבנו של הצ'יף.
במהלך החורף נהגנו ללכת לאורך נהרות ויערות.
אבי סיפק מזון לא רק למשפחתו אלא גם לאביו.
בכל ילדותי מעולם לא קיבלתי מילה מעליבה מאף אחד.
החינוך שלי היה ללא הפסק, מגיל צעיר- למדתי את החוקים והמנהגים שאבי או סבא וסבתא שיננו כל הזמן, והם הסדירו את חיי היומיום שלנו - הנכדים.
דרך מצוות ומנהגים כאלה רכשתי את ההתחייבות הכללית של ילד אינדיאני - מכבד אחרים ומתחשב."
דה-קורה, שנלקחה ממשפחתה והועברה להמפטון, הועברה בעידוד הממשל הפדרלי בארצות הברית במטרה - "לחנך בנות אינדיאניות בתקווה שנשים שהוכשרו כעקרות בית טובות יעזרו לבני זוגן להיטמע" בתרבות המיינסטרים האמריקנית.
דה קורה למדה במכינה מקומית בהמפטון, וירג'יניה, ועבדה עבור משפחה מקומית.
אחר כך התחנכה בבית הספר הקלאסי לבנות בורנהאם.
לאחר מכן למדה אמנות במכללת סמית'.
היא למדה איור ספציפי במכון דרקסל (אוניברסיטת דרקסל) ולמדה גם בבית הספר לאמנות של קוולס בבוסטון.
בתחילת הקריירה שלה, דה קורה פיתחה את הסגנון הטונליסטי שלה בהשפעת דווייט ויליאם טריון.
התנועה הטונליסטית "התמקדה בנופים וציירה את המקומות ברכות כוללת כדי לדמות מצב של ערפל " [9] בעבודות האמנות הטונליסטיות שלה ציירה דה-קורה אור אש כדי להאיר זיכרונות חמים מחיי ילדותה בערבות נברסקה.
לאחר שהתיישבה הרחק מהבית במזרח ".
ציורי השמן שלה הוצגו בתערוכה הפאן-אמריקאית בבופלו, ניו יורק ציורים אלה מדגימים את יכולותיה הטכניות ואת העומק הרגשי של אמנותה.
כשהחלה לעבוד עם המאייר האוורד פייל, הסגנון שלה השתכלל, הוא עודד אותה לבקר בשמורת האינדיאנים בפורט ברתולד בצפון דקוטה על מנת לחבר אותה מחדש עם המנהגים הילידים והמקומיים.
דה-קורה יצרה את העיצובים בשער הספר "האינדיאנים" של נטלי קרטיס, אוסף של שירים, סיפורים ויצירות אמנות אמריקאיות שפורסמו לראשונה בשנת 1907.
לקראת סוף הקריירה שלה, לימדו דה קורה ובעלה אמנות בבית הספר בקרלייל, פנסילבניה.
לא נותרו הרבה מהציורים המקוריים של דה קורה, אך היא איירה את סיפוריה שלה שפורסמו במגזין "הרפר".
הספר "הכוכב הצהוב" משנת 1911, מאת איליין גודייל איסטמן, כולל איורים של דה קורה ובעלה, ויליאם הנרי דיץ.
האיורים שלה נדירים לתקופת זמנה והיא הציגה בהם את הילידים האמריקאים לבושים בבגדים מודרניים.
במקרים מסוימים, דה קורה לא נכללת ברשימת האמנים ילידים אמריקה, מכיוון שיצירות האמנות שלה נתפסות עכשיו כ"מערביות" מדי בביצוע כדי להיחשב לאמנות אינדיאנית אמריקאית אותנטית.
"[13] עם זאת,"בזמנה, הציבור הכתיר את אנג'ל דה קורה כאמן האינדיאני הראשון האמיתי.
דה קורה הייתה נשאה לויליאם הנרי דיץ שטען כי הוא מדקוטה וממוצא גרמני, אך זהותו האמיתית נותרה לא ברורה.
דיץ לימד גם בבית הספר האינדיאני קרלייל.
הוא ודה קורה נפגשו ביריד העולמי בסנט לואיס בשנת 1904. בנוסף לאמנותו, דיץ היה גם שחקן פוטבול בולט, ובשנת 1915 הפך למאמן הראשי של מדינת וושינגטון.
לימים היה המאמן הראשי הראשון של וושינגטון רדסקינס.
אנג'ל דה קורה חלתה בדלקת ריאות, ונפטרה בבית החולים קולי דיקינסון בנורת' המפטון, מסצ'וסטס ב־6 בפברואר 1919. היא קבורה בבית העלמין ברחוב ברידג'.
אנג'לה ניקול ווקר היא פעילה חברתית אמריקאית.
ווקר הייתה המועמדת לתפקיד סגנית נשיא ארצות הברית מטעם המפלגה הירוקה האמריקאית במערכת הבחירות לנשיאות ארצות הברית 2020 וזאת לצד המועמד לנשיאות של המפלגה, האווי הוקינס.